CELEX: 62020CN0486
Language: et
Date: 2020-10-01 00:00:00
Title: Kohtuasi C-486/20: Eelotsusetaotlus, mille on esitanud Ustavno sodišče Republike Slovenije (Sloveenia) 1. oktoobril 2020 – Varuh človekovih pravic Republike Slovenije

30.11.2020   
            
            
               ET
            
            
               Euroopa Liidu Teataja
            
            
               C 414/24
            
         
      Eelotsusetaotlus, mille on esitanud Ustavno sodišče Republike Slovenije (Sloveenia) 1. oktoobril 2020 – Varuh človekovih pravic Republike Slovenije
      (Kohtuasi C-486/20)
      (2020/C 414/35)
      Kohtumenetluse keel: sloveeni
      
         Eelotsusetaotluse esitanud kohus
      
      Ustavno sodišče Republike Slovenije
      
         Põhikohtuasja pooled
      
      
         Taotluse esitaja: Varuh človekovih pravic Republike Slovenije
      
         Menetluses osalevad: Državni zbor Republike Slovenije, Vlada Republike Slovenije
      
         Eelotsuse küsimused
      
      
                  1.
               
               
                  Kas direktiivi (EL) 2016/681 (1) I lisa punkt 8 on kooskõlas Euroopa Liidu põhiõiguste harta artiklitega 7 ja 8 ning artikli 52 lõikega 1, tulenevalt asjaolust, et viidatud punktist ei nähtu selgelt, kas see hõlmab üksnes andmeid, mis puudutavad asjaolu, et kõnealusel isikul on püsikliendi staatus või samuti muid andmeid püsikliendiprogrammi raames toimunud lendude ja tehtud broneeringute kohta, mis võib tähendada, et ei täideta nõuet, mille kohaselt õigusnormid, millega piiratakse õigust eraelu austamisele ja õigust isikuandmete kaitsele, peavad olema selged ja täpsed?
               
            
                  2.
               
               
                  Kas direktiivi (EL) 2016/681 I lisa punkt 12 on kooskõlas Euroopa Liidu põhiõiguste harta artiklitega 7 ja 8 ning artikli 52 lõikega 1, tulenevalt nii asjaolust, et nõutavad andmed ei ole üksikasjalikult esitatud, kui ka sellest, et I lisa eelnevalt viidatud punktis ei ole sätestatud piiranguid isikuandmete laadi ja ulatuse kohta, mis võib tähendada, et ei täideta nõuet, mille kohaselt õigusnormid, millega piiratakse õigust eraelu austamisele ja õigust isikuandmete kaitsele, peavad olema selged ja täpsed?
               
            
         (1)  Euroopa Parlamendi ja nõukogu 27. aprilli 2016. aasta direktiiv (EL) 2016/681, mis käsitleb broneeringuinfo kasutamist terroriaktide ja raskete kuritegude ennetamiseks, avastamiseks, uurimiseks ja nende eest vastutusele võtmiseks (ELT 2016, L 119, lk 132).